section_heading: Prvi pokušaj
paragraph_text: Nakon okupljanja većih snaga u Varaždinu pod zapovjedništvom Slavka Kvaternika, operaciji se pristupilo ozbiljnije i taktičnije. Provedena su izviđanja te su dobivene potpunije informacije o rasporedu i brojnosti mađarskih snaga. Operacija je predviđena za 6. prosinca, no nemiri u Zagrebu 5. prosinca prouzrokovali su odgodu. Kako hrvatske snage nisu mogli računati na pravovremeni dolazak inženjerijskih postrojbi, uz pomoć lokalnog stanovništva organizirane su velike splavi za radni materijal i vozila te 20-ak čamaca za prijelaz preko Drave. Potpukovnik Kvaternik je odredio da akcija za oslobađanje Međimurja počne 24. prosinca 1918. godine u 6 sati.